Ο **Ιονάτανα Ιονάτανα** (*Ionatana Ionatana*, 1938-2000) ήταν πολιτικός από το Τουβαλού. Υπηρέτησε στην πρωθυπουργία του μικρού νησιωτικού κράτους από το 1999 έως τον θάνατό του, το 2000. Ήταν επίσης πρεσβευτής στις ΗΠΑ.

Προφίλ
------

Γεννήθηκε στις 5 Νοεμβρίου 1938 και από την εποχή της ανεξαρτησίας του Τουβαλού, το 1978, μέχρι το θάνατό του, εκλεγόταν συνεχώς βουλευτής. Υπηρέτησε σε πολλά υπουργεία, μεταξύ των οποίων στο υπουργείο Προεδρίας, Παιδείας, Δημοσίων Έργων και Επικοινωνιών. Ξεχώριζε για τις ρεπουμπλικανικές του τάσεις. Το 1976 έγινε αρχηγός της αστυνομίας.Στις 26 Απριλίου 1979 διορίστηκε πρεσβευτής στις ΗΠΑ.

Πολιτική σταδιοδρομία
---------------------

Εξελέγη για πρώτη φορά βουλευτής στις εκλογές του 1981.Διατήρησε 3 χαρτοφυλάκια στην δεύτερη κυβέρνηση του Μπικενιμπέου Παενίου (1996-98): το Υγείας, Γυναικείων και Κοινοτικών Υποθέσεων, το Παιδείας και Πολιτισμού και τέλος, το υπουργείο Τουρισμού και Εμπορίου. Έπειτα από τις εκλογές του 1998 παρέμεινε επικεφαλής στα 2 πρώτα υπουργεία στην 3η κυβέρνηση του Παενίου.

### Πρωθυπουργός

Ο Ιονάτανα εξελέγη πρωθυπουργός στις 27 Απριλίου 1999 και διαδέχθηκε τον Μπικενιμπέου Παενίου. Στις 5 Σεπτεμβρίου 2000 η χώρα έγινε μέλος του ΟΗΕ, κάτι για το οποίο φρόντισε ο Ιονάτανα. Την ίδια χρονιά, στις 8 Δεκεμβρίου 2000, ο Ιονάτανα πέθανε από καρδιακή προσβολή σε ηλικία 62 ετών ενώ ήταν εν ενεργεία πρωθυπουργός και έχοντας νωρίτερα απευθύνει ομιλία σε ξενοδοχείο της Φουναφούτι για την ολοκλήρωση της διαδικασίας εισόδου της χώρας στα Ηνωμένα Έθνη. Για πρώτη φορά στην ιστορία του Τουβαλού, από τότε που το κράτος έγινε ανεξάρτητο, απεβίωσε ένας πρωθυπουργός εν ενεργεία. Χρέη πρωθυπουργού άσκησε μέχρι την εκλογή του διαδόχου του Ιονάτανα ο Λαγκιτούπου Τουιλίμου, αντιπρόεδρος της κυβέρνησης.

Εξωτερικοί σύνδεσμοι
--------------------

* Tuvalu's Prime Minister Ionatana dies after giving speech

Παραπομπές
----------

1. 1 2  Craig, Robert D. (2011). *Historical Dictionary of Polynesia*. Rowman & Littlefield.
2. ↑  «Foreign Embassies in the U.S. and Their Ambassadors - Office of The Chief of Protocol». *U.S. State Department*. 11 Ιανουαρίου 2013. Ανακτήθηκε στις 31 Ιανουαρίου 2021.
3. ↑  Booth Conroy, Sarah (20 Νοεμβρίου 1988). «Diplomatic Departures». *Washington Post*. Ανακτήθηκε στις 21 Ιανουαρίου 2021.
4. 1 2  «Paeniu Re-Elected Tuvalu Prime Minister». *Pacific Islands Development Program/East-West Center Center for Pacific Islands Studies/University of Hawai‘i at Manoa /PACNEWS/tuvaluislands.com*. 8 Απριλίου 1998. Ανακτήθηκε στις 21 Απριλίου 2015.
5. ↑  Lansford, Tom (2015). *Political Handbook of the World 2015*. CQ Press.
6. ↑  BBC News *Tiny Tuvalu joins UN*, 6 Σεπτεμβρίου 2000
7. ↑  Mason, Moya K. «Tuvalu: Flooding, Global Warming, and Media Coverage». Ανακτήθηκε στις 19 Απριλίου 2014.
8. ↑  Death Of Tuvalu Prime Minister Ionatana Ionatana, Scoop Independent News, 11 Δεκεμβρίου 2000, ανακτήθηκε στις 23 Αυγούστου 2022.
9. ↑  Clements, Quiton (Δεκέμβριος 2000). «Tuvalu Legislative Needs Assessment». *UNDP*. Ανακτήθηκε στις 4 Οκτωβρίου 2021.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ionatana Ionatana  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |